《钱塘侯崇礼至有诗因和答》
明代·孙承恩

漠漠秋阴杂雨霏，登山有兴漫都违。坐深驲榻吟偏剧，望杳仙舟思欲飞。

万里壮心瞻日近，五更清梦逐潮归。相看心事还相信，岁晚冰霜共结依。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。